На основу Правилника о садржини, начину и поступку израде докумената просторног и урбанистичког планирања ("Службени гласник РС" број 32/2019) **Градска управа за урбанизам и грађевинске послове Града Новог Сада** оглашава да ће се

**125. СЕДНИЦА КОМИСИЈЕ ЗА ПЛАНОВЕ**

**СКУПШТИНЕ ГРАДА НОВОГ САДА**

**ОДРЖАТИ У** **ЧЕТВРТАК, 15. АПРИЛА 2021. ГОДИНЕ**,

**У ЗГРАДИ ЈП „СПОРТСКИ И ПОСЛОВНИ ЦЕНТАР ВОЈВОДИНА“**

**НОВИ САД, УЛИЦА СУТЈЕСКА БРОЈ 2,**

**У АМФИТЕАТРУ НА I СПРАТУ**,

**СА ПОЧЕТКОМ У 09,00 ЧАСОВА**

На јавном делу седнице ће се разматрати:

1. Разматрање поднетих примедби, предлога и сугестија на Нацрт плана генералне регулације моста у продужетку Булевара Европе у Новом Саду,

2. Разматрање поднетих примедби, предлога и сугестија на Нацрт плана детаљне регулације простора за пословање и становање северно од Булевара војводе Степе у Новом Саду и Извештај о стратешкој процени утицаја плана детаљне регулације простора за пословање и становање северно од Булевара војводе Степе у Новом Саду на животну средину ,

3. Разматрање поднетих примедби, предлога и сугестија на Нацрт плана генералне регулације дела СЦ „Сајмиште“ јужно од улице Новосадског сајма у Новом Саду,

4. Разматрање поднетих примедби, предлога и сугестија на Нацрт Одлуке o изменама и допунама Плана генералне регулације простора за мешовиту намену између Булевара Европе, Бул. цара Лазара, улица Стражиловске и Жарка Зрењанина, Булевара Михајла Пупина, улица Јеврејске и Футошке у Новом Саду (простор у јужном делу блока између Улице Лазе Нанчића и Булевара Европе),

5. Разматрање поднетих примедби, предлога и сугестија на Нацрт одлуке o изменама и допунама Плана генералне регулације зоне реконструкције у наслеђеним амбијенталним целинама у Новом Саду (локалитет у Улици Јована Цвијића број 38).

Нацрт плана био је изложен на јавни увид, а заинтересована лица, која су у току трајања јавног увида доставила писане примедбе, имају право да на јавној седници Комисије за планове образложе своје примедбе. О свакој поднетој примедби обрађивач планског документа јавно износи свој став.

**Услед епидемиолошке ситуације у Републици Србији, моле се сва заинтересована физичка и правна лица која желе да присуствују јавној седници Комисије за планове, да сведу број представника на минимум, уз обавезно поштовање прописаних мера заштите, као и да се пријаве Градској управи за урбанизам и грађевинске послове на** **planiranje@uprava.novisad.rs** **или на број телефона: 021/423-015.**